Mestská časť Bratislava-Dúbravka

Materiál na rokovanie 
Miestneho zastupiteľstva 
7. júla 2009 

Návrh riešenia statickej a dynamickej dopravy 
na Nejedlého ulici
________________________________________________________________

Predkladá:                                                                      Materiál obsahuje: 
PhDr. František Guth                                                      1. Návrh uznesenia 
prednosta MÚ                                                                  2. Uznesenie MZ    
MČ Bratislava-Dúbravka	  			      3. Uznesenie MR     
                                                                                         4. Stanovisko Komisie ÚRVaD                                       
                                                                                         5. Dôvodovú správu
                                                                                         6. Prílohy
                                                                                                           
Zodpovedný:                                                                  
Ing. Miroslav Hapčo  
poverený riadením oddelenia 
územného rozvoja, výstavby a dopravy

Spracoval:
Ing. arch. Jozef Supek 
oddelenie územného rozvoja, 
výstavby a dopravy

júl 2009

Návrh uznesenia

Miestne zastupiteľstvo mestskej časti Bratislava-Dúbravka

A) berie na vedomie
predloženú projektovú dokumentáciu „Návrh riešenia statickej a dynamickej dopravy na Nejedlého ulici“ v Bratislave-Dúbravke

B) schvaľuje
1. 	predloženú projektovú dokumentáciu „Návrh riešenia statickej a dynamickej dopravy na Nejedlého ulici“ v Bratislave-Dúbravke
2. zmenu programového rozpočtu v podprograme 6.4 – Výstavba parkovísk navýšením podprogramu o sumu cca 10 000 € na projektovú dokumentáciu stavby „Parkoviská Nejedlého“.

Uznesenie MZ č. 301/2008
zo dňa 9. decembra 2008

Miestne zastupiteľstvo 

A) súhlasí
s riešením statickej a dynamickej dopravy na Nejedlého ulici podľa  variantu č. 4 

B) ukladá
prednostovi miestneho úradu
zabezpečiť vypracovanie projektovej dokumentácie riešenia statickej a dynamickej dopravy na Nejedlého ulici, vrátane rozpočtu a prerokovania v Operatívnej komisii oddelenia dopravy Magistrátu hlavného mesta SR Bratislavy, u oprávneného projektanta dopravných stavieb, v zmysle odsúhlaseného  variantu  č. 4, v termíne do 30. júna 2008.    
 
Hlasovanie :		 prítomní : 25         za : 25          	 proti : 0	  	zdržali sa : 0

Uznesenie MR č. 268/2009
zo dňa 23. júna 2009

Miestna rada 

A.	berie na vedomie
predloženú projektovú dokumentáciu „Návrh riešenia statickej a dynamickej dopravy na Nejedlého ulici“ v Bratislave-Dúbravke

B. odporúča
1.	predložiť projektovú dokumentáciu „Návrh riešenia statickej a dynamickej dopravy na Nejedlého ulici“ v Bratislave-Dúbravke na rokovanie miestneho zastupiteľstva mestskej časti Bratislava-Dúbravka
2.	miestnemu zastupiteľstvu mestskej časti Bratislava-Dúbravka schváliť predloženú projektovú dokumentáciu „Návrh riešenia statickej a dynamickej dopravy na Nejedlého ulici“ v Bratislave-Dúbravke a schváliť zmenu programového rozpočtu v podprograme 6.4 – Výstavba parkovísk navýšením podprogramu o sumu cca 10 000 € na projektovú dokumentáciu stavby „Parkoviská Nejedlého“
    
      Hlasovanie :	       prítomní :   8    		 za :  8         	proti : 0	  zdržali sa : 0 

Stanovisko komisie

Komisia územného rozvoja, výstavby a dopravy, z 15. 06. 2009  
Komisia konštatuje, že na základe požiadaviek obyvateľov bývajúcich v bytových domoch na Nejedlého ulici bolo na miestnom zastupiteľstve mestskej časti Bratislava-Dúbravka, ktoré sa konalo 9. decembra 2008, prijaté uznesenie MZ č. 301/2008, ktorým miestne zastupiteľstvo uložilo prednostovi miestneho úradu zabezpečiť vypracovanie projektovej dokumentácie riešenia statickej a dynamickej dopravy na Nejedlého ulici, vrátane rozpočtu a prerokovania v Operatívnej komisii oddelenia dopravy Magistrátu hlavného mesta SR Bratislavy. Komisia odporúča pokračovať v príprave tejto stavby podľa predloženého projektu statickej a dynamickej dopravy, spracovaného Ing. Petrom Plunárom. Komisia ďalej odporúča vysadiť na disponibilných plochách v tejto lokalite vzrastlú zeleň, ako náhradu za úbytok zelených plôch.
- Komisia doporučuje pokračovať v riešení statickej dopravy na Nejedlého ul. vybudovaním prístupu z ulice Nejedlého na parkovisko prístupné zo Saratovskej ulice.
- Doporučujeme vyzvať Magistrát hl. m. SR Bratislavy k zabezpečeniu vyznačenia parkova-cieho systému na parkovisku prístupného zo Saratovskej ul. (pri Policajnom zbore SR).

za : 5  					proti : 0 				zdržali sa : 0    

Dôvodová správa

	Na základe uznesenia miestneho zastupiteľstva MZ č. 301/2008, z 9. 12. 2008, zabezpečilo oddelenie územného rozvoja, výstavby a dopravy projektovú dokumentáciu, ktorá rieši vytvorenie nových parkovacích možností na Nejedlého ulici, a to vyznačením a aj vybudovaním nových parkovacích miest, umiestnených čiastočne na existujúcich spevnených plochách a čiastočne na zatrávnených plochách. Preto komisia územného rozvoja, výstavby a dopravy odporúča vysadiť na disponibilných  plochách vzrastlú zeleň, ako náhradu za úby-tok trávnatých plôch. Predložené riešenie statickej a dynamickej dopravy na Nejedlého ulici korešponduje aj so súčasným stavom, kde sú už vyznačené parkovacie miesta na komunikácii a tiež je vybudovaných niekoľko parkovacích miest zo zatrávňovacích tvárnic.

Výsadba  účelovej  zelene  obyvateľmi  bytového domu na Nejedlého ul. č. 14 nebola mestskou časťou  povolená, lebo  by  to  bolo  v  rozpore  s  platnými  právnymi predpismi  a príslušnými  STN,  zabezpečujúcimi  spôsob  a  podmienky  (ochranné  pásma  a  pod.)  pre-vádzkovania verejného technického vybavenie územia (inžinierske siete). 

O písomné stanovisko k možnosti prepojenia Nejedlého a Saratovskej ulice, cez existujúce provizórne parkovisko, požiadala mestská časť Bratislava-Dúbravka Magistrát hlavného mesta SR Bratislavy, oddelenie dopravného plánovania a riadenia dopravy, ako vlastníka a správcu dotknutých plôch a komunikácií. V prípade kladného stanoviska hlavného mesta SR Bratislavy bude v projektovej dokumentácii stavby „Parkoviská Nejedlého“ riešené aj toto prepojenie.